17/03/2011 | Administración LocalMunicipal
Narón
Departamento de Obras e Urbanismo
Aprobación definitiva do plan especial de dotacións en Freixeiro. Publicación da normativa urbanística

O Concello Pleno, en sesión que tivo lugar en data 24 de febreiro de 2011, acordou aprobar definitivamente o Plan Especial de dotacións en Freixeiro, redactado pola arquitecta Dna. Duna Barnard Amnanou, e promovido polo Concello de Narón. Conforme o establecido no artigo 92.3 da Lei 9/2002, de 30 de decembro, de ordenación urbanística e protección do medio rural de Galicia (en diante LOUGA), o acordo de aprobación definitiva foille comunicado á Consellería de Medio Ambiente, Territorio e Infraestructuras (CMATI) xunto con dúas copias debidamente dilixenciadas do documento aprobado definitivamente, con entrada no Rexistro da CMATI o 28/02/2011. A publicación do presente edicto no BOP servirá para a notificación a posibles interesados descoñecidos ou de ignorado domicilio, ós efectos previstos no art.59.5 da Lei 30/92, de 26 de novembro, de réxime xurídico das administracións públicas e do procedemento administrativo común. A continuación publícase a normativa urbanística correspondente a dito plan especial, en cumprimento do previsto no art.92 da LOUGA, e no art.70.2 da Lei 7/1985, de 2 de abril, reguladora das bases de réxime local. Contra este acordo non cabe recurso en vía administrativa; non obstante, contra él poderase interpor recurso contencioso-administrativo perante a Sala do Contencioso-Administrativo do Tribunal Superior de Xustiza de Galicia no prazo de dous meses, a contar dende o día seguinte ó da súa última publicación, no BOP ou no DOG, según o disposto nos artigos 10 e 46 da Lei 29/1998, de 13 de xullo, reguladora da xurisdicción contenciosa-administrativa, sen prexuízo de cualquera outro recurso ou acción de acordo a dereito. Formúlase o presente Plan Especial de Dotación co obxecto de cualificar e ordenar unha parcela como dotacional e establecer as determinacións precisas que permitan a construción dun equipamento sanitario de Centro de Saúde, nun futuro próximo, cumprindo as esixencias legais en materia urbanística e garantindo a axeitada inserción da instalación prevista no medio territorial existente. O Plan Especial formúlase segundo á posibilidade que outorga o artigo 68 da Lei 9/2002, de ordenación urbanística é protección do medio rural de Galicia. O ámbito de aplicación deste Plan Especial correspóndese con varias parcelas clasificadas como SRAU segundo o PXOM de Narón. Identifícanse nos correspondentes Planos de Información e Ordenación nas súas diferentes escalas. A súa vixencia será indefinida ata a súa revisión ou a súa derogación por un documento urbanístico de rango superior. O réxime urbanístico aplicable é o do solo rústico definido na Lei 9/2002 de ordenación urbanística e protección do medio rural de Galicia, sen prexuízo de maiores limitacións establecidas no planeamento municipal vixente. O sistema para a obtención dos terreos que non son de titularidade pública será a EXPROPIACIÓN. O Plan Especial desenvolverase mediante proxectos de acondicionamento exterior así como de proxectos de edificación ou sinxelos proxectos de obras e instalacións. Poderanse formular proxectos cuxa pretensión e determinacións refundan os tipos de proxectos enunciados no parágrafo anterior. Os proxectos deberán detallar e programar as intervencións coa precisión necesaria para que poidan ser executadas por técnicos distintos do autor do mesmo. Os proxectos non poderán modificar as previsións deste Plan Especial sen prexuízo das adaptacións a nivel de detalle xurdidas pola realidade física e topográfica. Os proxectos conterán a documentación necesaria para a súa correcta posta en práctica, que como mínimo será a seguinte: - Memoria descritiva da actuación. - Plano de situación da zona de actuación en relación ao ámbito de aplicación do Plan Especial. - Planos de información do ámbito territorial de actuación. - Planos de Proxecto, reflectindo obras e actuacións a levar a cabo coa escala e nivel de detalle requirido. - Prego de condicións técnicas e de condicións económico administrativas das obras e actuacións. - Medicións, prezos descompostos e orzamento. O Promotor do Plan Especial ten o deber de realizar á súa costa as obras de urbanización exteriores ao ámbito necesarias para conecta-las redes de subministro de auga e evacuación de augas pluviais e residuais ás existentes de carácter público, subministro de electricidade e alumeado público e dos servizos de telefonía, gas e R conforme aos trazados expostos nos Planos de Ordenación. O uso e actividade previsto no ámbito do Plan Especial é o de dotación sanitaria, en congruencia co destino, ao que se lle quere dar na actualidade, a este de equipamento básico. O Plan Especial establece os seguintes usos pormenorizados dentro do ámbito: - Viario público. Constitúe a franxa de terreo comprendida pola parte da AC-862 que se atopa dentro do ámbito e polo terreo que partindo dende a AC-862 separa a área edificable da axardinada denominado Camiño de Lodairo. - Área edificable. Constitúe a parte da parcela dotacional sobre a cal se contempla a construción do equipamento. Localizada na parte sueste do ámbito, estará destinada ao equipamento sanitario. A zona non ocupada pola edificación recibirá un tratamento axardinado ou, no seu caso, pavimentado, ao obxecto de conformar os accesos ao edificio. Nesta zona localízase tamén unha fonte existente. - Área axardinada. Localizada no borde oeste do ámbito e en contacto co viario de titularidade autonómica AC-862. Comprende a parte da parcela destinada a parque, xardín e espazos de estancia ao ar libre. Non se contempla nesta zona ningún tipo de edificación nin de urbanización, agás aquelas mínimas actuacións encamiñadas a resolver servizos públicos e pequenos kioscos. Permitirase a colocación de servizos urbanísticos baixo rasante. - Enténdese por acondicionamento exterior aquelas actuacións que requiren a posta en obra de materiais e técnicas para a realización de muros, do viario previsto así como os espazos libres ou de recreo dotados de instalacións de servizos e elementos de xardinería. - O acondicionamento exterior realizarase segundo o contido dos proxectos que a tal efecto se redacten seguindo as determinacións do presente Plan Especial e conteñan a documentación establecida no apartado 4.1.6. - Os proxectos de acondicionamento exterior de redes públicas tramitaranse e aprobaranse segundo o disposto na lexislación urbanística. Serán informados polas administracións sectoriais que exerzan as súas competencias na actuación. - A ocupación máxima en planta por superficies pavimentadas será como máximo do 50% do ámbito de actuación. Manterase polo tanto o estado natural dos terreos, en, polo menos, a metade da superficie do ámbito, dacordo coa xustificación do cadro seguinte. Considérase aconsellable o emprego de pezas colocadas en seco (lastro) cuxas características de colocación o deseño favorezan o crecemento dun tapiz vexetal entre os seus ocos ou xuntas. - O presente Plan Especial establece a necesidade de dotar á parcela das necesarias infraestruturas de servizos para o seu normal funcionamento:  Subministro de auga.  Evacuación de augas residuais e pluviais.  Subministro de electricidade.  Alumeado público.  Gas natural.  R.  Telefonía. - O subministro realizarase dende os distintos puntos de acometida das redes existentes municipais. Todas as redes, que o necesiten, chegarán ás zonas requiridas soterradas baixo a rede viaria pública. Os proxectos de acondicionamento exterior deberán xustificar a conveniencia de cada infraestrutura, establecendo os criterios de cálculo e deseño e contemplando a necesidade de conexión cos puntos de acometida. - Contémplase subministro de auga para o rego das zonas axardinadas dos espazos libres así como para a dotación de auga sanitaria do edificio previsto. O proxecto de acondicionamento exterior establecerá o trazado e características desta rede de xeito pormenorizado dende os puntos de acometida na rede pública existente. Discorrerá integramente soterrada baixo a rede viaria prevista neste Plan Especial. - Contémplase a conexión coa rede pública de recollida de augas residuais e pluviais dos espazos libres e do edificio previsto. O proxecto de acondicionamento exterior establecerá o trazado e características desta rede de xeito pormenorizado dende os puntos de acometida na rede pública existente. Discorrerá integramente soterrada baixo a rede viaria prevista neste Plan Especial. - Contémplase a conexión coa rede eléctrica dos espazos libres e do edificio previsto. O proxecto de acondicionamento exterior establecerá o trazado e características desta rede de xeito pormenorizado dende os puntos de acometida existentes. Discorrerá integramente soterrada baixo a rede viaria prevista neste Plan Especial. - O alumeado público contemplarase na zona de viario público, de titularidade municipal. A iluminación do espazo público realizarase con racionalidade e evitando a contaminación luminosa segundo a ordenanza municipal de aplicación. - Contémplase a conexión coa rede de gas do edificio previsto. O proxecto de acondicionamento exterior establecerá o trazado e características desta rede de xeito pormenorizado dende os puntos de acometida existentes. Discorrerá integramente soterrada baixo a rede viaria prevista neste Plan Especial. - Contémplase a conexión coa rede de telecomunicacións R do edificio previsto. O proxecto de acondicionamento exterior establecerá o trazado e características desta rede de xeito pormenorizado dende os puntos de acometida existentes. Discorrerá integramente soterrada baixo a rede viaria prevista neste Plan Especial. - Contémplase a conexión coa rede de telefonía do edificio previsto. O proxecto de acondicionamento exterior establecerá o trazado e características desta rede de xeito pormenorizado dende os puntos de acometida existentes. Discorrerá integramente soterrada baixo a rede viaria prevista neste Plan Especial. - Os espazos serán tratados mediante o emprego de pavimentos, especies vexetais e mobiliario adaptado ás funcións propias da dotación planeada, tendo en conta a particularidade do colectivo usuario. - Os espazos pavimentados deseñaranse con racionalidade. Utilizaranse pavimentos preferentemente térreos, de madeira e pedra ou artificiais colocados en seco e deixando espazo entre a súas xuntas para facilitar a súa integración e mellorar as condicións drenantes. - O resto do solo será convenientemente axardinado mediante plantación de céspede, arbustos e árbores autóctonos ou naturalizados en Galicia e que se adapten ás condicións microclimáticas e ambiente húmido da zona. - As pequenas edificacións que se poidan construír tipo kiosco desmontables que serán acordes co medio no que se localizan en materiais e deseño. Terán unha superficie máxima de 5 m2 e altura 3,0 m. - A fonte existente na área edificable deberá manterse podéndose realizar na mesma obras de acondicionamento. O edificio a construír será de uso sanitario que resolva as necesidades médicas da poboación de Narón. Segundo o uso e utilización prevista, contémplase un edificio de características arquitectónicas singulares, cuxas dimensións e proporción virán dadas como consecuencia dun programa de necesidades propio do uso ao que se vai destinar. - Altura máxima de cornixa da edificación non poderá exceder as dúas plantas nin os 7 metros medidos no centro de todas as fachadas, dende a rasante natural do terreo ao arranque inferior da vertente de cuberta. Excepcionalmente, poderá exceder os 7 metros de altura cando as características específicas da actividade, debidamente xustificadas, fixesen imprescindible excedelos nalgún dos seus puntos - Forma da cuberta: A cuberta poderá ser plana ou construída mediante planos inclinados. No caso de executar unha cuberta plana o material de acabado será de orixe natural (pavimento pétreo, grava, céspede, etc.). En caso de executar unha cuberta inclinada, utilizarase tella como material de cobertura e acabado ou ben metais nobres como o cobre ou zinc. - Pendente máxima dos faldóns de cuberta 40°. - Elementos que poden sobresaír por riba da altura máxima: Unicamente poderán sobresaír, sempre de forma puntual, elementos vinculados a instalacións técnicas do edificio, como elementos de ventilación forzada, volume de ascensor, pararraios, aire acondicionado, etc. - Ocupación máxima será o 20% da superficie total do ámbito do plan especial de dotacións, excluíndo a superficie do viario de sistema xeral existente. Esta ocupación materializarase exclusivamente á “área edificable” da parcela, conforme á zonificación proposta polo Plan, agás para as pequenas edificacións que se poidan construír tipo kiosco que se poderán colocar na Área Axardinada. Enténdese por ocupación a superficie de solo resultado da proxección vertical da superficie edificada en calquera das plantas do edificio excepto os beirís de cuberta e cornixa. A superficie edificable do edificio virá dada como resultado de aplicar á superficie ocupada e a altura máxima permitida e o soto correspóndese coa superficie máxima ocupada. Conforme ao cumprimento da altura máxima, o edificio poderá desenvolver dúas plantas sobre rasante. Permítese a construción de soto e/ou semisoto, coas limitacións de uso establecidas lexislación sectorial que regule o uso e actividade prevista para o edificio e o establecido no Plan Xeral de Ordenación Municipal de Narón. A condición de edificio illado esixe a separación aos lindes con outras parcelas. Dita separación será de ao menos 5,00 metros. Conforme á zonificación proposta, a separación será esixible no lindeiro norte e sur da parcela. A singularidade do edificio esixe a consideración de aquelas cuestións que afecten á imaxe final do edificio e a súa integración nun medio rural alterado. Neste senso, considérase que o edificio debe contribuír a dignificar unha imaxe hoxe en día alterada polas infraestruturas e as edificacións circundantes. Segundo a zonificación proposta, a edificación implantarase sobre terreo existente. Non se admitirán novos movementos de terra, agás os necesarios e vinculados á superficie de solo ocupada pola edificación e ao acondicionamento exterior. O volume máximo da edificación será similar ao das edificacións existentes no solo rústico do contorno. No caso de que resulte imprescindible excedelo por esixencias do uso ou da actividade autorizable, procurará descompoñerse en dous ou máis volumes conectados entre si co fin de adaptar as volumetrías ás tipoloxías propias do medio rural. En todo caso, deberán adoptarse as medidas correctoras necesarias para garantir o mínimo impacto visual sobre a paisaxe e a mínima alteración do relevo natural dos terreos. A Memoria do Proxecto xustificará a elección de materiais, buscándose aqueles materiais de acabado nos que a textura e cor se integren cos predominantes na paisaxe. O peche será preferentemente vexetal, sen que o realizado con material opaco de fábrica supere a altura de 1,5 metros. En todo caso, débese realizar con materiais tradicionais do medio rural no que se localicen, non permitíndose o emprego de bloques de formigón ou outros materiais de fábrica, agás que sexan debidamente revestidos e pintados na forma que regulamentariamente se determine. En base ao informe emitido con data de 5 de abril de 2010 pola Dirección Xeral de Infraestruturas será necesario que se tomen en conta as seguintes consideracións respecto á estrada de titularidade autonómica AC-862: - A correcta definición xeométrica, tanto en planta como en alzado, da conexión prevista, así como a correcta sinalización tanto horizontal como vertical da mesma, deberán ser introducidas no Proxecto de Urbanización. - O citado proxecto deberá ser autorizado polo Servizo Provincial de Estradas da Coruña. - Por último indicar que dadas as características urbanas, este treito deberá pasar a ser de titularidade municipal mediante o correspondente convenio de traspaso, tal como está previsto na planificación desta Dirección Xeral, o cal debería estar executado no momento de redacción do proxecto de urbanización. En base ao informe emitido con data de 26 de maio de 2010 pola Dirección Xeral de Infraestruturas non será necesario imporlle ao documento ningunha cautela ou determinación cara a protección do patrimonio arquitectónico ou etnográfico. Establécese o presente punto en cumprimento do Real Decreto 505/2007, de 20 de abril, polo que se aproban as condicións básicas de accesibilidade e non discriminación das personas con discapacidade para o acceso e utilización dos espazos públicos urbanizados e edificacións (en diante RD 505/2007), e da Orde VIV/561/2010, de 1 de febreiro, pola que se desenvolve o documento técnico de condicións básicas de accesibilidade e non discriminación para o acceso e utilización dos espazos públicos urbanizados. Dáse cumprimento tamén á Lei 8/1997 de accesibilidade e supresión das barreiras arquitectónicas (en adiante LASB), e do Decreto 35/2000, Regulamento que desenvolve a lei anterior (RASB). Do Capítulo II do RD 505/2007 dedúcese a necesidade de diferenciar entre itinerarios peatonais, elementos de urbanización, puntos de cruce e entradas e saídas de vehículos, mobiliario urbano, aparcamentos e elementos de control e protección de tráfico rodado, obras e intervencións na vía pública, actividades comerciais na vía pública e sinalización e información accesibles á entrada en vigor da presente normativa, e o futuro acondicionamento exterior que se poida construír e desenvolver no futuro, en desenvolvemento do Plan de Dotacións. Ao tempo do Art.5 da LASB dedúcese a necesidade de diferenciar entre a urbanización, vías públicas, parques, espazos de uso público, servizos e mobiliarios urbanos, existentes á entrada en vigor da presente normativa, e a futura urbanización que se poida construír e desenvolver no futuro, en desenvolvemento do Plan Xeral. Adecuación do Plan de Dotacións aos criterios fixados no RD 505/2007, na Orde VIV/561/2010, na LASB e no Decreto 35/2000. Os correspondentes proxectos de acondicionamento exterior desenvolverán aqueles aspectos que lle son propios dando cumprimento á Orde VIV/561/2010. As pendentes lonxitudinais proxectadas no viario proposto dentro do ámbito do presente Plan Especial ten unha pendente inferior á pendente máxima lonxitudinal (6%) establecida para itinerarios peatonais accesibles segundo a Orde VIV/561/2010 (o Decreto 35/2000 establece como pendente máxima lonxitudinal o 10% establecida polo que se cumpre co mesmo). O viario proxectado ten unha pendente transversal do 2% (Ver plano O 13), igual á pendente máxima transversal (2%) establecida para itinerarios peatonais accesibles segundo a Orde VIV/561/2010 e o Decreto 35/2000. Os espazos integrantes no sistema de espazos libres, reunirán as condicións de superficie e topografía que fagan posible o cumprimento da lexislación de accesibilidade. As zonas reservadas a aparcadoiros vinculadas maiormente a rede viaria, reunirán as condicións reguladas na lexislación sobre accesibilidade. Cumpriranse as dimensións establecidas no artigo 35 da Orde VIV/561/2010, en canto a dimensións mínimas das prazas de aparcadoiro para minusválidos co acceso correspondente dende a beirarrúa, cumprindo tamén coas dimensións establecidas no apartado 1.3 do código de accesibilidade:  Aparcadoiro en Ringleira: 2,20 m x 6,50 m  Aparcadoiro en batería perpendicular: 5,00 m x 2,20 m máis zona de aproximación de 1,50m. Os proxectos de acondicionamento exterior ou dotación de servizos, desenvolverán aqueles aspectos que garantan o cumprimento da lexislación sobre accesibilidade. As dimensións establecidas polo presente plan para seccións de rúa, garanten a posibilidade de correcta situación do mobiliario urbano e dos servizos. Concretamente respectarase un paso libre de obstáculos de 1,80 m. de ancho por 2,20 m. de altura. Calquera obra de acondicionamento exterior que sexa necesaria cumprirá a Orde VIV/561/2010, de 1 de febreiro e o Decreto 35/2000.” Narón, 1 de marzo de 2011. O ALCALDE Asdo. José M. Blanco Suárez.